CELEX: 32006R1758
Language: hr
Date: 2006-05-22
Title: Uredba Vijeća (EZ) br. 1758/2006 od 22. svibnja 2006. o provedbi Sporazuma u obliku razmjene pisama između Europske zajednice i Malezije u skladu s člankom XXIV. stavkom 6. i člankom XXVIII. Općeg sporazuma o carinama i trgovini (GATT) 1994. u vezi s izmjenom koncesija iz popisa Češke Republike, Republike Estonije, Republike Cipra, Republike Latvije, Republike Litve, Republike Mađarske, Republike Malte, Republike Poljske, Republike Slovenije i Slovačke Republike u okviru njihovog pristupanja Europskoj uniji i o izmjeni Priloga I Uredbi (EEZ) br. 2658/87 o tarifnoj i statističkoj nomenklaturi i o Zajedničkoj carinskoj tarifi

11/Sv. 116
            
            
               HR
            
            
               Službeni list Europske unije
            
            
               117
            
         32006R1758
   
               L 335/1
            
            
               SLUŽBENI LIST EUROPSKE UNIJE
            
         UREDBA VIJEĆA (EZ) br. 1758/2006
   od 22. svibnja 2006.
   o provedbi Sporazuma u obliku razmjene pisama između Europske zajednice i Malezije u skladu s člankom XXIV. stavkom 6. i člankom XXVIII. Općeg sporazuma o carinama i trgovini (GATT) 1994. u vezi s izmjenom koncesija iz popisa Češke Republike, Republike Estonije, Republike Cipra, Republike Latvije, Republike Litve, Republike Mađarske, Republike Malte, Republike Poljske, Republike Slovenije i Slovačke Republike u okviru njihovog pristupanja Europskoj uniji i o izmjeni Priloga I Uredbi (EEZ) br. 2658/87 o tarifnoj i statističkoj nomenklaturi i o Zajedničkoj carinskoj tarifi
   VIJEĆE EUROPSKE UNIJE
   uzimajući u obzir Ugovor o osnivanju Europske zajednice, a posebno njegov članak 133.,
   uzimajući u obzir prijedlog Komisije,
   budući da:
   
               (1)
            
            
               Uredbom Vijeća (EEZ) br. 2658/87 (1) uvedena je nomenklaturu robe, u daljnjem tekstu „kombinirana nomenklatura” i utvrđene su konvencionalne carinske stope Zajedničke carinske tarife.
            
         
               (2)
            
            
               Odlukom 2006/862/EZ od 22. svibnja 2006. o sklapanju Sporazuma u obliku razmjene pisama između Europske unije i Malezije u skladu s člankom XXIV. stavkom 6. i člankom XXVIII. Općeg sporazuma o carinama i trgovini (GATT) 1994. u vezi s izmjenom koncesija iz popisa Češke Republike, Republike Estonije, Republike Cipra, Republike Latvije, Republike Litve, Republike Mađarske, Republike Malte, Republike Poljske, Republike Slovenije i Slovačke Republike u okviru njihovog pristupanja Europski uniji (2) Vijeće je u ime Zajednice odobrilo Sporazum s ciljem zaključenja pregovora pokrenutih u skladu s člankom XXIV. stavkom 6. GATT-a 1994.
            
         
               (3)
            
            
               Uredbu (EEZ) br. 2658/87 stoga treba na odgovarajući način izmijeniti,
            
         DONIJELO JE OVU UREDBU:
   Članak 1.
   Prilog I. dio drugi, „Popisa carina”, Uredbe (EEZ) br. 2658/87 mijenja se u skladu s Prilogom ovoj Uredbi.
   Članak 2.
   Ova Uredba stupa na snagu sljedećeg dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 22. svibnja 2006.
      
         
            Za Vijeće
         
         
            Predsjednik
         
         J. PRÖLL
      
   
   
      (1)  SL L 256, 7.9.1987., str. 1. Uredba kako je zadnje izmijenjena Uredbom (EZ) br. 838/2006 (SL L 154, 8.6.2006., str. 1.).
   
      (2)  SL L 335, 1.8.2007., str. 38.
   PRILOG
   Neovisno o pravilima za tumačenje kombinirane nomenklature, tekst opisa proizvoda treba uzeti samo kao naznaku, s obzirom da se povlastice u kontekstu ovog Priloga prema oznakama KN na snazi u trenutku donošenja ove Uredbe. Kada su navedene oznake KN, povlastice se određuju zajedničkom primjenom oznake KN i odgovarajućeg opisa.
   U Prilogu I. dijelu drugom, „Popis carina” Uredbe (EEZ) br. 2658/87 sljedeće carinske stope primjenjuju se u navedenim razdobljima:
   
      
                  Oznaka KN
               
               
                  Opis
               
               
                  Carinska stopa
               
            
                  „1511 90 19
               
               
                  Krute frakcije palminog ulja, neovisno jesu li rafinirane ili ne, kemijski nemodificirane, u pakiranjima > 1 kg
               
               
                  Stopa carine od 10,0 % (1)
                  
               
            
                  8525 40 99
               
               
                  Ostale videokamere (kamkorderi), osim one sposobne pohraniti samo zvuk i slike snimljene televizijskom kamerom
               
               
                  Provedeno Uredbom Vijeća (EZ) br. 2114/2005
               
            
   
      (1)  Navedena niža stopa primjenjuje se tri godine ili dok provedba rezultata runde Agende za razvoj iz Dohe ne dostigne navedenu carinsku stopu, ovisno o tome što prije nastupi.”